प्रदेश में दरिंदों के मन से कानून का डर इस कदर खत्म हो गया है कि तमंचे की नोंक पर अम्बेडकरनगर में एक महिला के साथ गैंगरेप की वारदात को अंजाम देने के बाद इस पूरी घटना को आत्महत्या का रंग देने की कोशिश की। लेकिन चौंकाने वाली बात तो ये है कि इस घटना के वक्त महिला के बच्चे भी वहीं मौजूद थे जिन्हें आरोपियों ने तमंचे के दम पर चुप करवा दिया। अब वारदात के दो दिनों के बाद महिला के बेटे ने पुलिस को वारदात की आंखोदेखी सुनाई है।